FOR EIN TIME SIDAN

Under halvtimen var spilt da franskmannen så ut til å være involvert i en takling før han gikk ned for telling.

Spilleren skrek og vinket umiddelbart til benken for å få medisinsk hjelp. Godset-spillerne flokket seg rundt venstrebacken som ble liggende og vri seg i smerter. Det så ut til at kneet var problemet.

Etter flere minutter med behandling, klarte han å hinke mot garderoben med god hjelp av to personer i Strømsgodsets støtteapparat. Jonathan Parr erstattet franskmannen.

– Jeg håper virkelig ikke det er korsbåndet. Det hadde vært en stor smell for oss, sier han.

Strømsgodset har hatt noen ubehagelige møter med Bodø/Glimt det siste året. I oppkjøringen til fjorårets sesong ble det et 0-5-tap for Godset. Begge oppgjørene i Eliteserien endte også med tap.

Til tross for et nytt år og nye muligheter, var det Glimt som også skulle komme best ut av treningskampen.